

# Republika Hrvatska

#  Grad Zagreb

###  Gradonačelnik

na temelju članka 60. stavka 1. točke 3. Statuta Grada Zagreba (Službeni glasnik Grada Zagreba 23/16, 2/18, 23/18 i 3/20) i točke 4. Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu (Službeni glasnik Grada Zagreba 18/20)

o b j a v lj u j e

|  |
| --- |
| **Javni poziv bankama****za iskazivanje interesa za odobravanje kredita građanima Grada Zagreba za obnovu nekretnina oštećenih u potresu** |

Pozivaju se banke da ponude uvjete odobravanja kredita građanima Grada Zagreba za obnovu nekretnina oštećenih u potresu na području Grada Zagreba imajući u vidu sljedeće:

* Subvencija kamate na kredite odobravala bi se fizičkim osobama vlasnicima nekretnina (stana ili obiteljske kuće) oštećenih u potresu za kupnju materijala i građevinske radove uz uvjet da:
	+ vlasnik nekretnine ima prijavljeno prebivalište na adresi nekretnine za koju traži dodjelu kredita;
	+ vlasnik nekretnine, njegov bračni ili izvanbračni drug te druga osoba koja je po posebnim propisima izjednačena s bračnim drugom, u vlasništvu nemaju drugu nekretninu na području Grada Zagreba;
	+ se radi o oštećenju iznad 30% vrijednosti nekretnine;
	+ je šteta prijavljena u Registar šteta.
* Ako je više suvlasnika nekretnine, pravo na subvenciju kamata može ostvariti samo jedan od suvlasnika.
* Kamatna stopa na kredite subvencionirala bi se u visini od 2% godišnje, fiksno za razdoblje od 10 godina.
* Iznos kredita za koji će se subvencionirati kamata ne može biti veći od procijenjenog iznosa štete.
* Grad Zagreb i banke sklopit će ugovore kojima će se utvrditi međusobna prava i obveze.
* Grad Zagreb će raspisati javni poziv za dodjelu kredita građanima uz subvenciju kamata za obnovu nekretnina oštećenih u potresu.
* Subvencija kamata na kredite odobrit će se podnositeljima zahtjeva koji se nalaze na Popisu korisnika kojima se subvencionira kamata na kredite namijenjene za obnovu nekretnina oštećenih u potresu na području Grada Zagreba, a koji će utvrditi gradonačelnik Grada Zagreba.
* Konačnu odluku o odobravanju kredita donosi banka.
* Grad će subvencionirati kamatu isključivo za korisnike kredita koji redovito ispunjavaju obveze preuzete ugovorom o kreditu koji će sklopiti banka i korisnik kredita.
* Korisnik gubi pravo na subvenciju kamate ako prestane biti vlasnik nekretnine i/ili ukoliko promijeni mjesto prebivališta.

Ponude s naznakom „Javni poziv bankama“ se dostavljaju **najkasnije do 1. rujna 2020.** putem elektronske pošte na e-mail adresu: gospodarstvo@zagreb.hr ili poštom na adresu:

**GRAD ZAGREB**

**GRADSKI URED ZA GOSPODARSTVO, ENERGETIKU I ZAŠTITU OKOLIŠA**

**10000 ZAGREB**

**TRG STJEPANA RADIĆA 1**